คอหวยเฮลั่น เลขเด็ด อ่างน้ำมนต์ ตาทอง งิ้วราย ให้โชคตรงๆ ถูกหวยเพียบ
ชาวงิ้วรายเฮลั่น มาขอพร ตาทอง งิ้วราย ที่วัดสว่างอารมณ์ ไม่พลาดได้ เลขเด็ด อ่างน้ำมนต์ไปเสี่ยงโชค ดีใจถูกหวยกันทั่วหน้าวันที่ 2 มิ.ย.63 ผู้สื่อข่าวรายงานว่า ที่วัดสว่างอารมณ์ ต.ขุนแก้ว อ.นครชัยศรี นางดำ งิ้วราย อายุ 61 ปี เปิดร้านเสริมสวย ที่ ต.งิ้วราย เป็นตัวแทนชาวงิ้วราย นำไข่ไก่สดมาถวายแก้บนให้หุ่นปั้น ตาทอง งิ้วราย 3000 ฟอง เพื่อเป็นการแก้บนที่ ตาทอง งิ้วราย ให้โชคลาภ ถูกหวยกันทั่วหน้า รวมกันนับหลายแสนบาทนางดำ งิ้วราย เผยว่า ตนเองเปิดร้านทำผมให้คนแก่ในหมู่บ้านใน ต.งิ้วราย อ.นครชัยศรี และเป็นคนหนึ่งที่ได้มานิมนต์ อาจารย์แป๊ะ ไปประกอบพิธีอัญเชิญดวงวิญญาณของ ตาทอง งิ้วราย มาไว้ที่วัด เพราะหลังจากเกิดเหตุรถไฟชนรถโดยสาร มีคนตายหลายศพ เมื่อ 10 ปีที่ผ่านมา หลังเกิดเหตุชาวบ้านนอนกันไม่ค่อยหลับ ไม่กล้าออกจากบ้านในช่วงค่ำมืด เพราะกลัวจะถูกวิญญาณหลอกหลอน จะไม่มีใครกล้าผ่านทาง จนชาวบ้านหวาดกลัวไปหมดจากนั้นชาวบ้านกับผู้นำชุมชนได้เข้าประชุมกัน มีความเห็นต้องกันให้นิมนต์อาจารย์แป๊ะ มาประกอบพิธีอัญเชิญดวงวิญญาณของผู้วายชนที่ถูกรถไฟชน ไปอยู่ที่วัด เพื่อไม่ให้ออกมาหลอกหลอนชาวบ้าน เมื่ออัญเชิญเสร็จได้ทำหุ่นปั้นขึ้นมา ตั้งชื่อ ตาทอง งิ้วราย โดยอัญเชิญดวงวิญญาณไว้ในหุ่นปั้น เพื่อให้คนระลึกถึงหลังจากเชิญดวงวิญญาณมาไว้วัดแล้ว เหตุการณ์ที่มีดวงวิญญาณหลอกหลอนชาวบ้านก็หายไป ไม่มีออกมาหลอกหลอนชาวบ้านอีก แต่กลับมาสร้างความฮือฮาให้กับวัด อาจารย์จะประกอบพิธีสวดเจริญพุทธมนต์ ให้เดือนละ 2 ครั้ง ทุกวันที่ 5 และ 20 หยดเทียนลงในอ่างน้ำมนต์ ซึ่งมีชาวบ้านนำหยดน้ำตาเทียนไปตีเป็นเลขเด็ดถูกกันมากมายจากนั้น ชาวงิ้วรายมากราบไหว้ตาทองกันตลอด เพราะถือว่าเป็นคนแก่ที่มีเมตตาให้โชคให้ลาภนักเสี่ยงโชคมาโดยตลอด ในครั้งนี้ก็เช่นกัน ก่อนหวยออกตนมากราบไหว้อาจารย์แป๊ะ และขึ้นไปกราบไหว้ ตาทอง งิ้วราย พร้อมกับขอโชคลาภ ดูในอ่างน้ำมนต์ ได้เลขชัดเจนคือเลข 24 เมื่อกลับไปบ้านงิ้วราย เมื่อคนทราบว่ามาขอโชคลาภต่างมาถามหาเลข ตนก็บอกไป ชาวบ้านก็นำไปซื้อหวยกันจำนวนมากเกือบทั้งหมู่บ้านขณะที่ ตนเองซื้อลอตเตอรี่จากแผงที่วัดสว่างฯ เลข 24 ได้มา 5 คู่ และยังถูกเลข 3 ตัวหน้า 489 อีก 2 ใบ ส่วนคนที่มาด้วยกัน เมื่อสอบถามไปต่างก็บอกว่าถูกหวยกันทุกคน เลยรวบรวมกันซื้อไข่ไก่สดมาถวายตาทองก่อน 3000 ฟอง และในวันอาทิตย์ที่ 7 มิ.ย.63 จะยกขบวนกันนำอาหารมาถวายพระ และเปิดโรงครัวเลี้ยงสาธุชนที่มาวัดกันได้ทานอย่างเต็มที่ในช่วงเที่ยงด้วย.
ชาวงิ้วรายเฮลั่น มาขอพร ตาทอง งิ้วราย ที่วัดสว่างอารมณ์ ไม่พลาดได้ เลขเด็ด อ่างน้ำมนต์ไปเสี่ยงโชค ดีใจถูกหวยกันทั่วหน้า
ข่าวหวย,เลขเด็ดวัดสว่างอารมณ์,ถูกหวย,เลขเด็ดตาทองงิ้วราย,ตาทอง งิ้วราย,วัดสว่างอารมณ์,หวย